TOP คาด EBITDA ปีนี้สูงกว่าปีก่อน หลังรับรู้โรงไฟฟ้า 240 MW เต็มปี
TOP คาด EBITDA ไม่รวมสต็อกปีนี้สูงกว่าปีก่อนที่อยู่ในระดับ 2.4-2.5 หมื่นล้านบาท หลัง GIM ดีขึ้น-รับรู้โรงไฟฟ้า 240 MW เต็มปี
31 พ.ค. 2560

บริษัท ไทยออยล์ จำกัด (มหาชน) หรือ TOP ระบุว่า บริษัทคาดว่ากำไรก่อนดอกเบี้ยจ่าย,ภาษี,ค่าเสื่อมและค่าตัดจำหน่าย (EBITDA) ซึ่งไม่รวมผลกระทบจากสต็อกน้ำมันในปีนี้ จะสูงกว่าปีก่อนที่อยู่ในระดับ 2.4-2.5 หมื่นล้านบาท หลังกำไรขั้นต้นจากการผลิตของกลุ่ม (GIM) ดีขึ้นมาอยู่ที่ระดับ 8-9 เหรียญสหรัฐ/บาร์เรล จากระดับ 7.5 เหรียญสหรัฐ/บาร์เรลในปีที่แล้ว ส่วนหนึ่งเป็นผลจากราคาผลิตภัณฑ์อะโรเมติกส์ที่ดีขึ้น
ขณะเดียวกัน ในปีนี้บริษัทยังจะรับรู้รายได้เต็มปีจากโรงไฟฟ้าเอกชนรายเล็ก (SPP) 2 แห่ง ขนาดกำลังการผลิตรวม 240 เมกะวัตต์ (MW) ที่เปิดดำเนินการในปีที่แล้วเข้ามาช่วยหนุนผลการดำเนินงานด้วย